**ZAPISNIK 1. SJEDNICE UČITELJSKOG VIJEĆA**

**održane 1. rujna 2022. godine s početkom u 15,00 sati**

**u Koncertnoj dvorani Umjetničke škole Poreč, Kandlerova 2**

Nazočni su svi učitelji: Aleksandra Orbanić, Samanta Stell, Anamarija Škara Youens, Ana Šterpin Zagoranski, Vilijana Šugar, Haris Brković, Paolo Peruško, Anamarija Lovrečić, Saša Šolić, Marija Poropat, Matea Beotić, Mirjana Siladić, Marijana Gulić, Luka Šugar, Andreja Široki, Ana Horvatek, Hrvoje Hleb, Sandra Šustereiter, Sanel Jusić, Suzana Ursić, Ivana Katunar, Tamara Ignjatović, Antonella Mendiković Đukić, Alen Bernobić, Jerko Crljenko, Sanja Pančevski, Viktoriya Sklyarenko, Jenny Brković, Daniela Zgrablić.

Sjednica je započela u 15,00 sati uvodnom riječju ravnateljice Sanjice Sare Radetić, po ustanovljenom kvorumu Učiteljskog vijeća.

**Dnevni red:**

1. **Usvajanje zapisnika 8. sjednice Učiteljskog vijeća**
2. **Zamolbe**
3. **Pravilnik o načinima, postupcima i elementima vrednovanja učenika u osnovnoj i srednjoj školi**
4. **Pravilnik o pedagoškim mjerama**
5. **Pravilnik o načinu postupanja odgojno-obrazovnih radnika školskih ustanova o poduzimanju zaštite prava učenika, te prijave svakog kršenja tih prava nadležnim tijelima**
6. **Etički kodeks**
7. **Kućni red**
8. **Pravilnik o radu**
9. **Prijedlog godišnjih nagrada HDGPP-a**
10. **Roditeljski sastanci, razredništvo, izbor učenika i roditelja u vijeća**
11. **Organizacija nastave i satnice učitelja u školskoj godini 2022./2023.**
12. **Izvješće za šk. god. 2021./2022.**
13. **Godišnji plan i program za šk. god. 2022./2023.**
14. **Školski kurikulum šk. god. 2022./2023.**
15. **Razno**

Dnevni red usvojen je jednoglasno.

**Ad 1) Usvajanje zapisnika 8. sjednice Učiteljskog vijeća**

Zapisnik 8. sjednice Učiteljskog vijeća usvojen je jednoglasno bez primjedbi.

**Ad 2) Zamolbe**

Roditelji učenika **Vibora Poropata** uputili su zamolbu Učiteljskom vijeću za akceleraciju u viši razred Umjetničke škole Poreč. Učiteljsko vijeće je jednoglasno prihvatilo zamolbu.

Roditelji učenika **Dine Medice** uputili su zamolbu Učiteljskom vijeću za upis u 2. razred Umjetničke škole Poreč za instrument gitara zbog preseljenja obitelji u Poreč. Učiteljsko vijeće je jednoglasno odobrilo zamolbu.

Roditelji učenika **Julije Stojimirović, Teodore Žužić, Maras Nike, Matković Nine, Nataly Ristić, Zoje Šegon, Nikolaja Zupe, Patrika Dubca, Liama Stanislava Mrkobrade, Alana Sadikovića, Denija Velenika, Dore Cvitković, Olivera Cvitkovića, Vedrana Grubora, Luke Lovrića, Jure Prekalja, Mateja Tomrecaja, Davida Žužića, Marine Čehić, Ane Ćosić, Roka Marića Drvoličanina, Matije Gluhića, Maura Krevatina, Leona Stanislava Mrkobrade, Petre Pilat, Elene Popović i Dite Šegon** uputili su zamolbu Učiteljskom vijeću za pohađanje zbora u Osnovnoj školi Vladimira Nazora Vrsar. Učiteljsko vijeće je jednoglasno odobrilo zamolbu.

Roditelji učenice **Petre Mileša, Laure Černjul, Lea Majkusa i Mikele Sirotić** uputili su zamolbu Učiteljskom vijeću za pohađanje zbora u Osnovnoj školi Jože Šurana Višnjan. Učiteljsko vijeće je jednoglasno odobrilo zamolbu.

Roditelji učenika **Simona Brgudca, Samanthe Ružić i Tiane Vuletić** uputili su Učiteljskom vijeću zamolbe za pohađanje zbora u Osnovnoj školi Jože Šurana, Područnoj školi Kaštelir. Učiteljsko vijeće jednoglasno je prihvatilo zamolbe.

Roditelji učenice **Zoe Bošnjak Simunić** uputili su zamolbu Učiteljskom vijeću za pohađanje zbora u Osnovnoj školi Poreč zbog pohađanja dva programa u Umjetničkoj školi i rasterećenja rasporeda. Učiteljsko vijeće je jednoglasno odobrilo zamolbu.

Roditelji učenika **Vuka Jeremića, Chrisa Oscara Bel, Cvite Deković, Gorana Matesa, Hane Bilonjić, Sare Kleut, Dore Milohanić** uputili su Učiteljskom vijeću zamolbu za pohađanje zbora u Osnovnoj školi Poreč. Učiteljsko vijeće jednoglasno je prihvatilo zamolbu.

Roditelji učenice **Elizabet Legović Janšić i Tine Justinčić** uputili su Učiteljskom vijeću zamolbe za pohađanje zbora u OŠ Tar. Učiteljsko vijeće jednoglasno je odobrilo zamolbu.

Roditelji učenika **Ivana Ljubešića i Erin Pavlić** uputili su Učiteljskom vijeću zamolbe za pohađanje zbora u OŠ Joakima Rakovca Sveti Lovreč Pazenatički. Učiteljsko vijeće jednoglasno je odobrilo zamolbu.

Roditelji učenika **Benjamina Antolovića** uputili su Učiteljskom vijeću zamolbe za pohađanje zbora u OŠ Tinjan. Učiteljsko vijeće jednoglasno je odobrilo zamolbu.

Roditelji učenika **Olivera Prekalja i Anamari Matković** uputili su Učiteljskom vijeću zamolbe za pohađanje zbora u Talijanskoj osnovnoj školi Bernardo Parentin. Učiteljsko vijeće jednoglasno je odobrilo zamolbe.

Roditelji učenika **Maria Korace i Anisa Džafića** uputili su Učiteljskom vijeću zamolbu za pohađanje zbora u Osnovnoj školi Finida. Učiteljsko vijeće je jednoglasno odobrilo zamolbu.

Roditelji učenika **Antonia Dujmovića** uputili su zamolbu Učiteljskom vijeću za pohađanje nastave gudačko-puhačkog orkestra umjesto nastave zbora. Učiteljsko vijeće je jednoglasno odobrilo zamolbu.

Roditelji učenice **Edine Kurtović** uputili su zamolbu Učiteljskom vijeću za pohađanje nastave zbora umjesto nastave gudačko-puhačkog orkestra. Učiteljsko vijeće je jednoglasno odobrilo zamolbu.

Roditelji učenice **Marte Bolić** uputili su Učiteljskom vijeću zamolbu za akceleraciju u viši razred (2. razred) Umjetničke škole Poreč. Imenovana je komisija za praćenje napretka u sastavu: Haris Brković, Sandra Šustereiter i Matija Poropat. Učiteljsko vijeće jednoglasno je prihvatilo zamolbu.

**Ad 3) Pravilnik o načinima, postupcima i elementima vrednovanja učenika u osnovnoj i srednjoj školi**

Ravnateljica je upoznala učitelje sPravilnikom o načinima, postupcima i elementima vrednovanja učenika u osnovnoj i srednjoj školi i izvijestila sve učitelje o promjenama u Pravilniku o načinima, postupcima i elementima vrednovanja učenika u osnovnoj i srednjoj školi koje su stupile na snagu.

**Ad 4) Pravilnik o pedagoškim mjerama**

Ravnateljica je upoznala učitelje s Pravilnikom o pedagoškim mjerama.

**Ad 5) Pravilnik o načinu postupanja odgojno-obrazovnih radnika školskih ustanova o poduzimanju zaštite prava učenika, te prijave svakog kršenja tih prava nadležnim tijelima**

Ravnateljica je upoznala učitelje sPravilnikom o načinu postupanja odgojno-obrazovnih radnika školskih ustanova o poduzimanju zaštite prava učenika, te prijave svakog kršenja tih prava nadležnim tijelima.

**Ad 6) Etički kodeks**

Ravnateljica je upoznala učitelje s Etičkim kodeksom škole.

**Ad 7) Kućni red**

Ravnateljica je upoznala učitelje s Kućnim redom škole.

**Ad 8) Pravilnik o radu**

Ravnateljica je upoznala učitelje s Pravilnikom o radu.

**Ad 9) Prijedlog godišnjih nagrada HDGPP-a**

Učiteljica Samanta Stell predložila je učitelja Paola Peruška za godišnju nagradu HDGPP-a koji se složio s prijedlogom, a ravnateljica je podržala prijedlog. Učitelj Haris Brković predložio je učiteljicu Andreju Široki za godišnju nagradu HDGPP-a koju je ravnateljica podržala, a učiteljica Andrea odbila prijedlog. Učiteljsko vijeće jednoglasno donijelo Odluku da se učitelja Paola Peruška kandidira za godišnju nagradu HDGPP-a.

**Ad 10) Roditeljski sastanci, razredništvo, reizbor učenika i roditelja u vijeća**

Ravnateljica je zamolila razrednike da na roditeljskim sastancima izaberu predstavnike/ce u Vijeće roditelja. Ravnateljica je zamolila učitelje da na prvom satu solfeggia i glazbene umjetnosti s učenicima u skladu sa Statutom Škole izaberu predstavnika/cu razrednog odjela u Vijeće učenika. Isto tako Ravnateljica je zamolila učitelje da na prvom satu solfeggia i glazbene umjetnosti s učenicima u skladu sa Statutom Škole izaberu predsjednike i zamjenike predsjednika.  
Prvi roditeljski sastanci održat će se tijekom prva 2 tjedna nastave kako bi pravovremeno izabrali predstavnike svakog razrednog odjela u Vijeće roditelja te pozvali roditelje na Vijeće roditelja.

**Ad 11) Organizacija nastave i satnice učitelja u školskoj godini 2022./2023.**

Ravnateljica je upoznala učitelje s organizacijom nastave i satnicama učitelja u školskoj godini 2022./2023.

**Ad 12) Izvješće za školsku godinu 2021./2022.**

Ravnateljica je iznijela Izvješće za školsku godinu 2021./2022.

Učiteljsko vijeće jednoglasno je usvojilo Izvješće za školsku godinu 2021./2022.

**Ad 13) Godišnji plan i program za šk. godinu 2022./2023.**

Ravnateljica je iznijela Godišnji plan i program za školsku godinu 2022./2023. Učiteljsko vijeće raspravljalo je o godišnjem planu i programu i učitelji su predložili da u dogovoru s osnovnim školama na području Poreštine unaprijed isplaniraju gostovanja Osnovne škole Poreč, Osnovne škole Finida i Talijanske osnovne škole u Umjetničkoj školi Poreč. Također, učitelji i učenici Umjetničke škole Poreč posjetili bi osnovne škole u Višnjanu, Sv. Lovreču i Taru s ciljem upoznavanja djece s instrumentima i prezentacije rada glazbene i plesne škole prije prijemnih ispita. Dogovoreno je da će ravnateljica i pedagoginja surađivati s osnovnim školama i organizirati posjete/prezentacije. S navedenim prijedlozima, Učiteljsko vijeće jednoglasno je usvojilo Godišnji plan i program za školsku godinu 2022./2023. Ravnateljica je istaknula važnost održavanja svakog sata nastave za svakog pojedinog učenika te da je važna dobra priprema učitelja i da se za svakog učenika na individualnoj nastavi napravi najbolji plan rada, a isto tako i na skupnoj nastavi.

**Ad 14) Školski kurikulum za šk. godinu 2022./2023.**

Ravnateljica je iznijela Školski kurikulum za školsku godinu 2022./2023. Učiteljsko vijeće jednoglasno je usvojilo Školski kurikulum za školsku godinu 2022./2023.

**Ad 15) Razno**

Ravnateljica je pohvalila razrednike na velikom trudu i izvrsnom razredništvu. Posebno je pohvalila satničarku Sašu Šolić koja tjednima zajedno s učiteljima i ravnateljicom nevjerojatan trud ulaže da udovolji svim učenicima i roditeljima, posebno putnicima te učenicima s dva programa (kojih ima 13) s rasporedom skupne nastave. To je izuzetno zahtjevan i osjetljiv dio posla i tim više je ravnateljica neizmjerno zahvalna satničarki Šolić i svim učiteljima koji su dali svoj doprinos kod organizacije nastave i učionica.

Učiteljica Samanta Stell predložila je da se u ime škole uputi prijedlog prema Gradu Poreču za poboljšanje infrastrukture javnog prijevoza u gradu Poreču kako bi se učenicima i roditeljima olakšao dolazak na nastavu u Umjetničku školu.

Učitelj Jerko Crljenko predstavio je aplikaciju za školsku nototeku koju će uskoro moći koristiti učitelji škole na način da sa vlastitim računom i lozinkom mogu pregledati aktualno stanje nototetke, audioteke i ostalog, koja je građa raspoloživa ili izdana te rezervirati note koje žele posuditi.

Ravnateljica je podsjetila pročelnike da u dogovoru s učiteljima naprave popis nota koje su potrebne da bi se uputila narudžbenica do kraja kalendarske godine.

Ravnateljica je izvijestila učitelje da će u e-Matici otvoriti novu školsku godinu. Kada se unesu svi podaci u e-Maticu oni će se prenijeti u e-Dnevnik te će zatim razrednici moći unositi ostale podatke u e-Dnevnik nakon čega će ih moći unositi i ostali učitelji. Ravnateljica je posebno pohvalila administratoricu e-Dnevnika Anamariju Lovrečić na iznimnom trudu prilikom pripreme i svesrdnoj pomoći svim učiteljima.

Pedagoginja Ana Horvatek i učitelji Paolo Peruško, Vilijana Šugar i Anamarija Lovrečić prisustvovali su seminaru za edukatore rehabilitatore, logopede, psihologe i pedagoge te je pedagoginja Ana Horvatek ovom prilikom ukratko prepričala sadržaj seminara i uz pomoć kolega demonstrirala aktivnost koju su imali na seminaru.

Ravnateljica je poželjela svim učiteljima sretnu i uspješnu novu školsku godinu, motivirala učitelje svojim pozitivnim stavom, pohvalom i riječima. Ravnateljica je zamolila učitelje da se i dalje trude kao do sada dati najbolje od sebe svakom učeniku, da traže najbolje u svakom od učenika te da im pomognu da ostvare svoje najviše potencijale u ugodnom i radnom ozračju u Školi. Istaknula je i važnost komunikacije s roditeljima koji će zbog dobre komunikacije biti suradnici škole. Također je potaknula učitelje na dogovor s učenicima i roditeljima o planu rada za cijelu godinu te važnost predanosti radu i nastavi kroz cijelu godinu. Učitelji su ključ uspjeha i njihov kvalitetan odnos s učenicima i roditeljima i zato je još jednom Ravnateljica istaknula da je podrška i pomoć svim učiteljima, učenicima i roditeljima kad god zatreba zajedno s pedagoginjom Anom Horvatek.

Sjednica je završila u 17,00 sati.

Zapisničar: Ravnateljica:

Antonella Mendiković Đukić Sanjica Sara Radetić

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

KLASA:007-04/22-03/6

URBROJ:2163-6-57-34-22-2

Poreč: 1.9.2022. godine